Polisie moet opdok ná sakeman se arrestasieArgieffoto Volgens die berig het die minister volle aanspreeklikheid aanvaar vir die onwettige aanhouding van die maatskappydirekteur nadat hy in Junie 2011 sonder ‘n lasbrief in hegtenis geneem is. Die direkteur is aangehou ondanks die feit dat die hooggeregshof in Pretoria borg aan hom toegestaan het. Die direkteur is deur ‘n familielid van verkragting aangekla maar die klag is later teruggetrek. Die direkteur het R740 000 se skadevergoeding geëis maar die bedrag wat die minister gaan moet betaal sal eers op ‘n latere stadium vasgestel word. Die direkteur beweer hy was verneder, het sy waardigheid verloor, sy reg op privaatheid is geskend, en dat hy en sy familie tot so ‘n mate getraumatiseerd was deur die voorval dat hulle berading moes ontvang. Volgens die direkteur se regsverteenwoordiger het die direkteur se vrou polisiebeamptes by die stasie gevra of sy vir haar man sy chroniese medisyne kon gee maar het hulle glo vir haar gelag en haar by die stasie uitgejaag.